

**Arriba la 38ª Diada de la Vigília de Corpus**

El proper dimecres 19 de juny del 2019, els geganters organitzem la 38a Diada de la Vigília de Corpus, amb la participació dels Gegants, els Nans i els Capgrossos de Vilafranca.

Serà una diada familiar que començarà a les 17:45h amb la plantada de peces a la Plaça de la Vila. A les 18h començarà la cercavila. El recorregut serà el següent: Pl. de la Vila, C. Santa Maria, Pl. Santa Maria, Pl. Jaume I, C. Escudellers, Pl. Constitució, C. Parellada, C. Palma, C. Sant Joan, Pl. Sant Joan i arribada a la Pl. de la Vila. Una vegada allà, els balls participants faran el seu ball de lluïment.

La diada continuarà amb la tradicional xocolatada i finalment es farà entrega d’un obsequi sorpresa per als més petits.